CELEX: 62013TN0378
Language: fi
Date: 2013-07-23 00:00:00
Title: Asia T-378/13: Kanne 23.7.2013 — Apple and Pear Australia ja Star Fruits Diffusion v. SMHV — Carolus C. (English pink)

7.9.2013   
            
            
               FI
            
            
               Euroopan unionin virallinen lehti
            
            
               C 260/49
            
         Kanne 23.7.2013 — Apple and Pear Australia ja Star Fruits Diffusion v. SMHV — Carolus C. (English pink)
   (Asia T-378/13)
   2013/C 260/88
   Kannekirjelmän kieli: ranska
   
      Asianosaiset
   
   
      Kantajat: Apple and Pear Australia Ltd (Victoria, Australia) ja Star Fruits Diffusion (Caderousse, Ranska) (edustajat: asianajajat T. de Haan ja P. Péters)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Carolus C. BVBA (Nieuwerkerken, Belgia)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensisijaisesti muuttamaan sisämarkkinoiden harmonisointiviraston (tavaramerkit ja mallit) neljännen valituslautakunnan asiassa R 1215/2011-4 29.5.2013 tekemää päätöstä siten, että kantajien valituslautakuntaan tekemä valitus hyväksytään ja niiden väite näin ollen todetaan perustelluksi
            
         
               —
            
            
               toissijaisesti kumoamaan kokonaisuudessaan sisämarkkinoiden harmonisointiviraston (tavaramerkit ja mallit) neljännen valituslautakunnan asiassa R 1215/2011-4 29.5.2013 tekemän päätöksen
            
         
               —
            
            
               velvoittamaan SMHV:n korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Carolus C.
   
      Haettu yhteisön tavaramerkki: Sanamerkki ”English pink” luokkaan 31 kuuluvia tavaroita varten — yhteisön tavaramerkkihakemus nro 8 610 768.
   
      Sen tavaramerkin tai merkin haltija, johon väitemenettelyssä on vedottu: Kantaja.
   
      Tavaramerkki tai merkki, johon väitemenettelyssä on vedottu: Sanamerkki ”PINK LADY” ja kuviomerkit, jotka sisältävät sanaosan ”Pink Lady”, luokkiin 16, 29, 30, 31 ja 32 kuuluvia tavaroita varten.
   
      Väiteosaston ratkaisu: Väitteen hylkääminen.
   
      Valituslautakunnan ratkaisu: Valituksen hylkääminen.
   
      Kanneperusteet:
   
   
               —
            
            
               oikeusvoimaperiaatetta on loukattu
            
         
               —
            
            
               oikeusvarmuutta, hyvää hallintoa ja luottamuksensuojaa koskevia yleisperiaatteita on loukattu
            
         
               —
            
            
               asetuksen N:o 207/2009 75 artiklaa on rikottu
            
         
               —
            
            
               asetuksen N:o 207/2009 76 artiklaa on rikottu
            
         
               —
            
            
               asetuksen N:o 207/2009 8 artiklan 1 kohdan b alakohtaa on rikottu
            
         
               —
            
            
               asetuksen N:o 207/2009 8 artiklan 5 kohtaa on rikottu.